Gita puja

Gita puja ( him [him] ;  himne [him-nĕ] ) adalah lagu yang dikarang atau dinyanyikan khusus untuk penggunaan bermadah atau bersembahyang dengan senikata yang ditujukan memuja tuhan atau dewa-dewi dipercayai penganut agama atau kepercayaan tertentu.

Peristilahan
"Gita" ialah kata bahasa Melayu lama yang bermaksud nyanyian atau lagu, ia merupakan pinjaman  gīta. "Puja" dalam konteks ini pula bermaksud "mempermulia-muliakan sangat...menyanjung-­nyanjung", ia sendiri juga pinjaman  pūjā yang bermaksud "penghormatan, penghargaan (kepada yang lebih tinggi)".

Dua-dua perkataan "him" dan "himne" diserap dari akar bahasa Yunani  hymnos berakar dari kata Proto-Indo-Eropah *sh2em- "menyanyi"; ia kognat dengan seberapa perkataan tertentu dalam bahasa-bahasa sekeluarga termasuk kata  "[dia] menyanyi" dalam bahasa Hitit dan  perkataan sāman "nyanyian" dalam bahasa Sanskrit.

Mengikut agama

Dalam agama Kristian
Agama Kristian lazim menggunakan gaya nyanyian ini untuk mempersembahkan lagu-lagu pujian mereka (juga dipanggil madah atau puji-pujian) yang menggabungkan unsur-unsur musik (pujian/nyanyian), sastera (puisi), dan teologi (misalnya bait ajaran dalam Alkitab). Penyanyian puji-pujian paling diketahui pengamalannya dalam kalangan jemaah-jemaah gereja mazhab Protestan melangsungkan acara sembahyang Ahad.

Dalam agama Sikh

Penganut agama Sikh mempunyai banyak lagu yang dipakai dalam upacara keagamaan mereka sebagai suatu panduan kerohanian melalui penggambaran sifat-sifat Tuhan disembah mereka ditulis dalam kitab tersebut. Lagu-lagu ini (juga diberi nama gurbani) dihimpunkan dalam suatu kitab khas sebanyak 430 halaman  berjudul Guru Granth Sahib

Lihat juga
 Himnologi - bidang ilmu mengkaji sejarah dan gaya unsur pengarangan gita sebegini.

Catatan kaki

Pautan luar 
 Syair Nyanyian Kidung Baru
 Syair Kidung Jemaat